(NETFLIX ขอเสนอ)
อยู่ข้างหน้าค่ะ
ถนนเส้นแรกทางขวามือ
กระเป๋าเดินทางล่ะครับ คุณผู้หญิง
ยกไปวางที่ประตูหน้าทีค่ะ
อรุณสวัสดิ์ค่ะ
- อรุณสวัสดิ์ค่ะ - คุณคือคุณซูซานน่าใช่ไหม
ค่ะ แล้วคุณล่ะ
มาเรีย แม่บ้านคนใหม่ ยินดีที่ได้พบนะคะ
อ๋อใช่ เขาเล่าเรื่องคุณให้ฉันฟัง
- ใครค่ะ - พ่อฉัน
- เหรอคะ - ค่ะ ในจดหมายของเขา
วางกระเป๋าไว้นี่แหละ ฉันจะยกเข้าไปเอง
- ขอบคุณครับ สุขสันต์วันคริสต์มาสนะครับ - สุขสันต์วันคริสต์มาสเช่นกันค่ะ
เรานึกว่าคุณจะมาถึงช่วงมื้อเที่ยง
ฉันรู้ แต่เผอิญฉันขึ้นรถไฟขบวนก่อนหน้าทัน
ก็เลยมาถึงไว
ฉันเข้าบ้านได้รึยังคะ
เชิญค่ะ
ราเคลเล…
คุณนายราเคลเล
ฉันเป็นพนักงานเก็บภาษีค่ะ
ยัยบื้อเอ๊ย
- สวัสดีค่ะคุณยาย - ว่ายังไง
เรารู้มาตั้งแต่แกยังเด็ก ว่าแกเป็นเด็กงี่เง่า ยัยเด็กบื้อ
คุณยายสบายดีไหมคะ
คิดว่าฉันสบายดีไหมล่ะ ฉันยังอยู่นี่ไง
- ฉันเฝ้าดูและรอคอย… - คุณยายรอคอยความตาย ค่ะ เรารู้
ใช่สิ แกล้งฉันเข้าไปเถอะ อยากเห็นแกตอนอายุเท่าฉันจริงๆ
ขายังเจ็บอยู่ไหมคะ
ไม่ใช่ขาฉัน ฉันเป็นภาระให้ทุกคน แกก็รู้
ฉันต้องคอยร้องขอโน่นนี่ตลอดเวลา
ทำอะไรเองไม่ได้สักอย่าง
มาเรีย ขอยาฉันหน่อย ขอบใจ
ได้ค่ะ คุณท่าน
เป็นอย่างไรบ้างคะ
- ก็เรื่อยๆ - ไม่มีอะไรเปลี่ยนแปลงสินะคะ
ไม่เลย
- แม่คะ - ซูซานน่า ลูกมาทำอะไรที่นี่
ลูกควรขึ้นรถไฟขบวนเที่ยงไม่ใช่หรือไง
ค่ะ หนูขึ้นขบวนก่อนหน้านั้น
- แล้วใครพาลูกมาที่นี่ - หนูขึ้นแท็กซี่ที่สถานีมาค่ะ
ลูกเปลี่ยนไปมาก
แม่คะ หนูมาเยี่ยมครั้งล่าสุดเมื่อหกเดือนก่อนเอง
แม่รู้ แต่ลูกไม่เหมือนเดิม
อาจเป็นเพราะมิลาน
ใช่ อาจเป็นเพราะมิลาน
- สูบบุหรี่สินะ - เปล่า
แหงเลย แม่ได้กลิ่นบุหรี่
- บุหรี่เนี่ยนะ - ใช่
ต้องเป็นคนขับแท็กซี่แน่ๆ เขาสูบบุหรี่มาตลอดทาง
อืม…
พ่ออยู่ในสวนหรือเปล่าคะ
ไม่ สวนอะไรกัน เขาไม่ได้ออกจากบ้านหลายวันแล้ว
ทำไมคะ พ่อป่วยเหรอ
เปล่า เขาไม่ได้ป่วย เขาขี้เกียจ
แต่ถ้าอยากไปปลุกเขาก็เชิญ
- ได้ค่ะ - เขานอนหลับอยู่ตรงโน้น
- ในห้องพักแขกเหรอคะ - ใช่ เราชินแล้ว
ถูกต้อง
เขากรนเสียงดังมาก แม่แทบจะบ้าตาย
- คุณท่าน - ขอบใจนะ
- ลูกเจอมาเรียหรือยัง - ค่ะ เธอเปิดประตูให้หนู
เธออยู่กับเรามาสามเดือนแล้ว
ให้ฉันทำอาหารเช้าให้คุณมาร์เชลโล่ไหมคะ
ไม่ ให้เขานอนพักอีกหน่อย ขอบใจจ้ะ
ฉันยังไม่ได้กินอะไรมาตั้งแต่เช้า
ช่วยทำอะไรให้ฉันกินได้ไหมคะ
- ได้ค่ะ - ขอบคุณค่ะ
เธอเป็นยังไงคะ
เราจ้างเธอมาในช่วงเร่งรีบ
เพราะอะเดลไม่อยู่ซะแล้ว
เธอก็ทำงานดีอยู่
แต่ฝีมือปลายจวักของแม่นั่น…
เธอใช้เกลือมากเกินไป น้ำมันมากเกินไป กระเทียมมากเกินไป
- แม่คะ เธอมาจากทางใต้ - นั่นแหละ
จ้างคนแบบนี้มาไม่กวนใจแม่บ้างเหรอคะ
จากทางใต้น่ะเหรอ
ไม่ใช่ค่ะแม่ เธอหน้าตาสะสวย
- แล้วยังไง - ก็ไม่รู้สินะคะ
แม่ตื่นนอนตอนเช้าและเธอก็อยู่ตรงหน้าแม่
อะเดลก็เป็นคนสวยเหมือนกัน
ค่ะ แต่อะเดลอายุ 70
- งั้นเหรอ - ว่าแต่เกิดอะไรขึ้นกับอะเดล
เธอหมกมุ่นกับการทำความสะอาดหน้าต่าง
- หน้าต่างเหรอ - ใช่
และเราก็พร่ำบอกเธอว่า "ระวังนะ เดี๋ยวจะตกลงไป…"
- แล้ว - ก็ตกจริงๆ น่ะสิ
- เธอตกลงไปเหรอ - อาหารเช้าพร้อมแล้วค่ะ
- มีอะไรกินบ้างนะ - นี่ แล้วฉันไม่ต้องกินมื้อเช้าด้วยรึไง
- คุณทำเองเหรอคะ - ค่ะ แน่นอน
ผู้หญิงที่คุณสมบัติเพียบพร้อม
แกน่าจะเห็นตอนเธอตอนเธอปอกแอปเปิล
ปอกเนื้อออกไปครึ่งนิ้ว แทบไม่เหลือเนื้อแอปเปิลให้กิน
แต่เธอไม่ใช่คนจ่ายเงินซื้อแอปเปิลหรอกนะ
ใครเป็นคนจ่ายล่ะคะ แม่
แกจะบอกอะไรฉันเหรอ ยัยลูกรัก
เปล่าค่ะ ไม่ได้จะบอก
อรุณสวัสดิ์ค่ะ แม่
คุณน้าอากอสติน่า
หวัดดี ซูซานน่า ยินดีต้อนรับ
อรุณสวัสดิ์ น้องสาว
อรุณสวัสดิ์
คุณน้าสบายดีไหมคะ
น้องสาวเธอเปิดโคมไฟทิ้งไว้จนดึกดื่น
น้าข่มตาหลับไม่ลงหรอกนะ
คุณน้าคะ โกหกนั้นตายตกนรกนะคะ
คาเทรีน่า
- แกมันเด็กผีชัดๆ - ทำไมพี่มาถึงเช้าจัง
พี่ขึ้นรถไฟขบวนก่อนหน้า เพราะอยากใช้เวลากับทุกคนนานๆ
คิดถึงพี่จัง
ยังไงซะ ถ้าคุณน้านอนตอนกลางคืน ก็คงไม่ต้องห่วงเรื่องหนูหรอก
ถ้าแกปิดโคมไฟตอนกลางคืน ฉันก็คงหลับลง
ถ้าเธอไม่เข้าห้องน้ำ 25 รอบ เธออาจหลับสนิทไปแล้วก็ได้
ขอบคุณค่ะ แม่
คนบ้านนี้จะเข้าห้องน้ำบ้างไม่ได้เลยรึไง
ไม่เอาสิคะ คุณน้า อย่าโมโหหน่อยเลย
ก็ยัยเด็กคนนี้น่ะสิ
ชอบทรมานฉัน ผีห่าซาตานเข้าสิงเธอแน่ๆ
เรื่องปกติออกค่ะ มันวันคริสต์มาสอีฟ
แทบจะรอให้เที่ยงคืนไม่ไหว
เอาละ ได้เวลาปลุกพ่อของลูกแล้ว
มาเรีย เอากาแฟไปให้เขาหน่อยได้ไหม และบอกเขาว่าซูซานน่ามาถึงแล้ว
ค่ะ คุณผู้หญิง
คุณมาร์เชลโล่คะ
ดูท่าทางคุณน้าไม่ได้ดีขึ้นเลย
ก็ไม่น่ะสิ เธอยังปากคอเราะรายไม่เปลี่ยน
- ใช่ค่ะ - เห็นกันอยู่
- คุณผู้หญิงคะ คุณผู้ชายไม่ตอบ - เข้าไปเลย เขาหูตึงน่ะ
มาเรีย
- มีอะไรกัน - อะไรน่ะ
- เกิดอะไรขึ้น - คุณมาร์เชลโล่…
- เขา… - เขาทำไม
เขาตายแล้วค่ะ
พูดอะไรของเธอ
เขามีมีดปักอยู่ที่หลัง
- คุณน้า - ไม่นะ…
แม่คะ มาร์เชลโล่…
- เป็นไปไม่ได้ - ใจเย็นๆ
เป็นไปไม่ได้
- ไม่อยากจะเชื่อ - แม่คะ…
แม่…
ประตูติด
หนูล็อกเองค่ะ
ห้ามใครเข้าไปในห้องนั้นจนกว่าตำรวจจะมาถึง
บ้าไปแล้วหรือไง
- เราจะวุ่นวายกับที่เกิดเหตุไม่ได้นะคะ - คาเทรีน่า…
- เอากุญแจมา - ไม่
เอากุญแจมาให้แม่
- คาเทรีน่า… - ส่งกุญแจมา
พ่อของลูกอาจยังต้องการเราอยู่
พ่อไม่ต้องการใครอีกแล้วค่ะ
พ่อตายแล้ว
ไม่…
ฆาตกรอาจยังอยู่ที่นี่
คุณน้า
คุณน้าคะ
คุณน้า
- คุณน้าอากอสติน่า - อากอสติน่า ตื่นสิ
ลองนี่สิคะ
ไม่แฮะ สงสัยจะหลับไม่ตื่นซะแล้ว
คุณพระคุณเจ้า นั่นอะไร
- ยาดมแอมโมเนีย ได้ผลชะงักนัก - บ้านหมุนไปหมด
- มาเรีย… - ไม่ใช่ค่ะ นี่ซูซานน่า
โทษทีจ้ะ
มาเรีย ช่วยโทรตามหมอทีได้ไหม
ฉันว่าฉันเป็นลม
- ค่ะ - ไม่ พอได้แล้ว
คิดว่าเราจะว่างดูแลเธอ ทั้งที่มาร์เชลโล่เพิ่งตายเนี่ยนะ
คุณพระช่วย…
มาร์เชลโล่ตายแล้วเหรอ
- โอ้ ตายจริง - ช่างเธอเถอะ
อย่างน้อยเธอจะได้เงียบสักพัก
มาร์เชลโล่ผู้น่าสงสาร
ช่วงนี้ธุรกิจของเขาไปไม่ค่อยสวย
แต่แม่ไม่เคยคิดว่าเขาจะทำถึงขนาดนี้
เอามีดปักหลังตัวเองเนี่ยนะคะ หนูว่าเขาไม่ได้ทำตัวเองหรอกค่ะ แม่
ฉันเคยอ่านเจอว่าอาการซึมเศร้า…
คุณทั้งหลายคะ ฉันเข้าใจว่าพวกคุณไม่อยากได้ยินเรื่องนี้
แต่คุณมาร์เชลโล่… ถูกฆ่าตาย
เราต้องโทรแจ้งตำรวจ
อ้อ จริงด้วย มาเรีย เยี่ยมเลย ดีจังที่เธออยู่ที่นี่
อย่างน้อยเธอก็ยังมีสติชัดเจนอยู่บ้าง
ดีมาก ดีจริงๆ แม่คะ หยุดดื่มได้แล้ว
อะไรล่ะ
ฉันเพิ่งสูญเสียลูกเขยไปนะ
ฉันจะโทรแจ้งตำรวจ
- มีคนตัดสายโทรศัพท์ - อะไรนะ
- ฟังนะ… - เสียงอะไร
หน้าต่างบานเกล็ดของคาเทรีน่า ฉันจำเสียงได้
- หนูจะไปปิดมัน - ไม่ คาเทรีน่า เดี๋ยว
มันอันตราย ฆาตกรอาจยังอยู่ที่นี่
ตาเถร หัวใจจะวาย คุณพระช่วย หัวใจฉัน…
ใครสักคนขึ้นไปชั้นบนที
ไปปิดหน้าต่างห้องเธอ
จะส่งคนที่อายุน้อยที่สุดไปเหรอคะ
- ฉันเพิ่งมาถึงเอง - แล้วยังไง
ฉันก็อยากไปให้นะ แต่ว่า…
เข้าใจค่ะ ฉันไปเอง
มาเรีย
แจกันมีค่าหายาก ใช้เฉพาะตอนที่จำเป็นนะ
- แม่ - อะไรเล่า
สมัยราชวงศ์หมิงเชียวนะ
ไม่เอาน่า แม่ พอได้แล้ว
แม่คะ…
ไปดูกันเถอะ
ไม่ต้องห่วงค่ะ พวกคุณทุกคน
ไม่มีใครอยู่ที่นี่
ได้ดูในตู้เสื้อผ้าหรือยัง
ค่ะ ใต้เตียงก็ดูแล้ว
- หลังประตูล่ะ - ค่ะ
ในหีบล่ะ
คุณคะ อยากขึ้นไปเช็กดูเองไหมคะ
ก็แค่ถามเฉยๆ
ที่จริงฉันกำลังคิดเรื่องสุนัข
สุนัขเหรอ สุนัขอะไร
สุนัขของเรา พวกมันไม่เห่าทั้งคืน
แล้วยังไง
แค่เสียงดังนิดหน่อย มันก็เห่ากันแล้ว
ถ้าพวกมันไม่เห่าก็แปลว่า ไม่มีคนแปลกหน้าเข้ามาในบ้าน
งั้นฆาตกรก็รู้จักบ้านหลังนี้ดี
- โป๊ะเชะ - มาเรีย ขอละ
- อะไรคะ - แจกันหมิง
- นี่ค่ะ - โอ้ พระเจ้า
- เราไปดื่มชากันไหม - ดีค่ะ
ฉันจะชงให้ค่ะ
เมื่อคืนเกิดอะไรขึ้น
ทุกอย่างก็ปกติดี
หนูไม่คิดแบบนั้น ดูจากสิ่งที่เกิดขึ้นกับพ่อ
ลองพยายามคิดสิคะ ทุกรายละเอียดล้วนสำคัญ
ใครใช้โทรศัพท์เป็นคนสุดท้าย
ฉันคิดว่าฉันเองค่ะ
ฉันโทรหาร้านขายไม้เมื่อเช้านี้ ตอนเจ็ดโมงเพื่อสั่งซื้อฟืน
- ฟืนมาถึงกี่โมง - ไม่ได้มาส่งค่ะ พวกเขากลัวหิมะ
งั้นตอนเจ็ดโมงเช้า โทรศัพท์ก็ยังใช้ได้สินะ
ค่ะ
แปลว่าฆาตกรยังอยู่ที่นี่
พระเจ้า อกอีแป้นจะแตก
มีใครโกรธแค้นพ่อไหม
ใครที่ทำธุรกิจกับพ่อช่วงที่ผ่านมา
ไม่รู้สิ เขาไม่เคยพูดเรื่องงาน
- คุณยายคะ - จ๊ะ ว่ายังไง
คุณยายบอกว่าธุรกิจของพ่อไม่ค่อยสู้ดี
ใช่ เขาถังแตก
เปล่า
อะไรยะ เขาถังแตก
หมดตูดเสียจนต้องมาขอพันธบัตรจากฉัน
เขาไม่ทำแบบนั้นแน่
แต่เขาทำไปแล้ว
และเขาโกรธเพราะฉันไม่ให้สิ่งที่เขาอยากได้
แล้วทำไมแม่ไม่ให้เขาในเมื่อเขาเข้าตาจน
แม่ซุกพันธบัตรของแม่ไว้ใต้ฟูก
แกรู้ได้ยังไงว่าฉันเก็บไว้ไหน
มุกเดิมๆ
ยังไงซะ ใช่ว่าพันธบัตรของแม่จะมีค่านับล้านๆ
อาจไม่ถึง
แต่ก็เยอะใช่เล่นนะยะ
แล้วทำไมไม่ยกให้ครอบครัว ที่ดูแลให้ที่พักพิงแม่ล่ะคะ
นี่เอาความต้อนรับขับสู้ กลับมาทวงบุญคุณกับเราสินะ
หนึ่งสัปดาห์เรียกว่าต้อนรับขับสู้ สิบปีเขาเรียกว่าจ้องจะฮุบ
แม่คะ
- อะไร - ขอโทษค่ะ น้าก็รู้แม่ไม่ได้หมายความแบบนั้น
อ้อ ใช่ ขอโทษ
ฉันหงุดหงิดนิดหน่อย
เขามีปัญหากับผู้จำหน่ายหรือเปล่า
เรื่องนั้นเราไม่รู้
เขาอัธยาศัยดีกับทุกคน แม้แต่หุ้นส่วนธุรกิจใหม่
หุ้นส่วนธุรกิจใหม่เหรอคะ
ใช่ คุณจิอันนูตริผู้ทรงเกียรติผู้อยู่ทั่วทุกที่
ทำไมอยู่ทั่วทุกที่
เขาไม่เคยพลาดโอกาสโผล่มากินมื้อค่ำ
- โดยเฉพาะตั้งแต่มาเรียเป็นแม่ครัว - อย่างี่เง่าน่า
ตอนแม่ทำอาหาร เขาก็ยังแวะมาไม่บอกไม่กล่าว
แม่ทำอาหารตั้งแต่เมื่อไหร่คะ
คาเทรีน่า ขอทีเถอะ
เขามีเหตุผลให้ขุ่นเคืองใจกับพ่อไหมคะ
ฉันจะตัดประเด็นนั้นทิ้ง
คุณจิอันนูตริเลี้ยงแมวที่บ้าน ตอนเขามาที่นี่ พวกสุนัขคลั่งกันใหญ่
ถ้าเป็นฝีมือเขา พวกสุนัขต้องได้กลิ่นแน่ๆ
จริงด้วย ใช่ ดีมาก มาเรีย
ตกลงเขาไม่ได้ประโยชน์จากที่พ่อตายเหรอคะ
ไม่จ้ะ ไม่
แล้วใครได้ประโยชน์คะ
ใครจะได้มรดกของพ่อ
เดาว่าคงเป็นแม่นี่แหละ
ใช่ ครึ่งหนึ่งตกเป็นของภรรยา ส่วนอีกครึ่งตกเป็นของลูกๆ
แต่ไม่รู้สิ แม่ไม่ใช่ทนายมรดก
เว้นแต่ว่าเวโรนิก้าจะอยู่ในพินัยกรรม
ใครคือเวโรนิก้า
เวโรนิก้า รักแท้ของพ่อ
เราต่างรู้ว่าพวกเขาสนิทกันมาก
- พวกเขากลับมาเจอกันไม่ใช่เหรอคะ - งั้นเหรอ
เจอ แต่ในฐานะเพื่อน
หล่อนอยู่ปารีสไม่ใช่เหรอ
ไม่ หล่อนกลับมาที่นี่สักพักแล้ว หล่อนซื้อบ้าน
- จริงเหรอ มาร์เกอริต้า - ฉันไม่ได้บอกรึไง
- ไม่ - ก็บอกอยู่นี่ไง
ใช่ หล่อนซื้อบ้านใกล้ทะเลสาบ
พวกเขาไปเดินเล่นและขี่ม้าด้วยกัน
แต่ฉันเกลียดม้า ก็เลยดีใจที่ไม่ต้องเจอมัน
ขี่ม้าสินะ
พี่ไม่หึงเลยหรือไง
ฉันเนี่ยนะหึง หึงเวโรนิก้าน่ะเหรอ ฝันไปเถอะ
หล่อนเป็นคนน่าเบื่อจะตาย ไม่ได้… สลักสำคัญสักนิด
ไม่สลักสำคัญ
งั้นก็แปลกที่พ่อชอบพอหล่อน
ความผิดพลาดวัยหนุ่มสาว ไม่ใช่เรื่องใหญ่
ไม่เข้าใจว่าเขาเห็นอะไรดีในตัวหล่อน
รสนิยมสอนกันไม่ได้
เมื่อคืนพ่อเข้านอนกี่โมงคะ
- ถามแม่เหรอ - ค่ะ
แม่ไม่รู้
ถ้านอนด้วยกัน พี่ก็น่าจะรู้สิ
ถ้าเธอนอนกับเขา เธอก็น่าจะรู้ด้วยสิ
พูดแบบนี้หมายความว่าไง มาร์เกอริต้า
อากอสติน่า อย่ามาเสแสร้ง ฉันรู้ว่าเธอตกหลุมรักเขามาหลายปี
- ตกหลุมรักเขาเนี่ยนะ - ใช่
กล้าดียังไง ฉันเป็นคนซื่อสัตย์
ใช่สิ เพราะไม่มีใครสนใจในตัวเธอไง
- แหม ก็จริงนะ - ขอบคุณค่ะ แม่
โทษที
พวกเธอจะรู้อะไร
จะรู้อะไรว่ามันรู้สึกยังไงที่รู้ความจริงว่า
ท่ามกลางคนหลายพันล้านคนในโลก
เนื้อคู่ของพวกเธออยู่ในบ้านของเธอเอง
แถมเป็นสามีของพี่สาวเธออีก
และเธอต้องเก็บกดทุกอย่างเอาไว้
เรามีนักกวีเลโอปาร์ดิในบ้านซะด้วย ไม่ยักรู้แฮะ
พี่มันใจทมิฬหินชาติ
พี่มันเย็นชา มาร์เกอริต้า
และเราได้แต่สงสัยว่า ทำไมมาร์เชลโล่ต้องมาตาย
เขาช่างโดดเดี่ยว
พี่อยู่กับเขาได้แต่กลับไม่อยากอยู่ ส่วนฉันอยากอยู่แต่กลับทำไม่ได้
คุณน้าได้ยินที่ตัวเองพูดไหมคะ
แม่ให้คุณน้ามาพักที่นี่เป็นปีๆ แต่คุณน้าตอบแทนแม่แบบนี้เหรอคะ
อ่อยพ่อเนี่ยนะ
ไม่เคยย่ะ
ฉันไม่เคยอ่อยพ่อเธอ ยัยหลานอสรพิษหัวหยิก
ฉันรู้สึกกับเขาฉันท์เพื่อน
พูดจบหรือยัง
จบแล้ว
พี่ไปเจอแม่นี่ที่ไหน เธอมีบุคคลอ้างอิงรึเปล่า
พี่สาวเธอเป็นแม่บ้านของจิอันนูตริ
เธอทำงานในเมือง แต่เธอไม่ชอบที่นั่น
พออะเดลตาย เธอก็มาอยู่กับเรา
ฉันเป็นผู้ต้องสงสัยแล้วเหรอคะ
ทุกคนน่าสงสัยหมด
และแน่นอนว่าเธอใส่ใจพ่อน้อยที่สุด
ฉันไม่คิดเช่นนั้นหรอกค่ะ ฉันจะฆ่าเขาทำไม
คนรับใช้ที่ไม่พอใจเป็นผู้ต้องสงสัยหลักเสมอ
อะไรทำให้คุณคิดว่าฉันไม่พอใจ
เธอแน่ใจเกินไปเรื่องสุนัข
เธอรู้ได้ยังไงว่าพวกมันไม่เห่าทั้งคืน
เมื่อคืนฉันไม่ค่อยได้นอน รู้สึกสังหรณ์ใจแปลกๆ บางอย่าง
ทำไม
เมื่อคืนคุณมาร์เชลโล่กระวนกระวาย
ตอนฉันยกชาสมุนไพรไปให้เขา…
เธอยกชาสมุนไพรไปให้เขาเหรอ
ค่ะ ราวๆ เที่ยงคืน
เราจะรู้ได้ยังไงว่าเธอไม่ได้ฆ่าเขา
เห็นชัดว่าเธอเป็นคนสุดท้ายที่เห็นเขายังมีชีวิตอยู่
ขำอะไรไม่ทราบ
- รู้ไหมว่าใครเจอเขาหลังจากนั้น - ไม่
ยังไงก็เถอะ ฉันไม่มีเหตุผลที่จะฆ่าเขา
และฉันอาจเป็นคนเดียวที่นี่ที่ไม่มีเหตุให้ฆ่า
มาเรีย
กล้าดียังไงถึงได้ลามปามแบบนี้
ให้ตายสิ พวกมันขโมยพันธบัตรฉันไป
- พันธบัตร - แม่คะ
- พูดว่าอะไรนะ - พวกมันขโมยไป
- เงินออมทั้งชีวิตของฉัน - คุณพระช่วย พันธบัตร
- เรามีฆาตกรอยู่ที่นี่ - คุณน้า
แล้วก็ขโมยด้วย
- ไม่ - แม่คะ
อยากดื่มหน่อยไหมคะ คุณยาย
ก็ดีนะ ขอเป็นเนโกรนีแล้วกัน
เดี๋ยวรีบทำให้เลยค่ะ คุณท่าน
ไอ้พวกเวร
ก็คุณยายซ่อนพันธบัตรไว้ใต้ฟูก
แล้วไง
มันเป็นที่แรกที่โจรจะค้นน่ะสิคะ
บางทีแม่อาจจงใจให้พันธบัตรถูกขโมย
แปลว่าอะไรยะ
แปลว่าแม่ทำให้พันธบัตรหายไปไงคะ
แม่อยากเอาไปขายโดยไม่แบ่งมรดกส่วนของหนู
มรดกอะไร ฉันยังไม่ตายนะ
คิดว่าแม่จะเล่นมุกจำอวดพรรค์นี้เหรอ
- แม่ห่วงพันธบัตรเสียยิ่งกว่าอะไร - ฉันนอนทับมัน
ทั้งคืน ฉันไม่ได้ออกจากห้องเลย
โกหก หนูได้ยินเสียงแม่ขยับตลอดเวลา
แกนอนหลับบ้างไหมเนี่ย
เนโกรนีของคุณท่านค่ะ
ขอบใจ
หนูผวาง่ายนี่นา
- แถมยังสะดุ้งตื่นง่ายด้วย - แปลกเสียจริงกับผู้หญิงเรื่องเยอะอย่างเธอ
- ชีวิตคนเรานี่ตลกจัง - หมายความว่าไง มาร์เกอริต้า
- ช่วยด้วย ไม่ - ไม่มีอะไร
ไม่นะคะ
พับผ่าสิ
พี่ใช่ไหม
- อะไร - พี่ขโมยพันธบัตรของแม่ใช่ไหม
อ๋อ นึกว่าเธอหมายความว่า ฉันฆ่ามาร์เชลโล่ซะอีก
น่าละอายชะมัด ขโมยพันธบัตรจากแม่ จะได้เอาไปขายต่อ
และเก็บเงินไว้คนเดียว
ฟังนะ อากอสติน่า
ฉันจะทนฟังเธอพล่ามก็ได้ แต่พอก็คือพอ
ใครๆ ก็รู้ว่าพี่แต่งงานกับมาร์เชลโล่เพราะเงิน
และพี่อยากถลุงเงินเขาจนเกลี้ยง
อะไรของเธอ ทุกคนรู้ว่าเขาขี้เหนียวจะตาย
- ฉันไม่คิดอย่างนั้น - แม่ไม่รู้เหรอคะ
- ไม่ - เพราะแม่ขี้เหนียวกว่าอีก
เคยดูสภาพบ้านหลังนี้บ้างไหม
บ้านผิดปกติตรงไหนเหรอ
ฉันต้องรอให้มาร์เชลโล่ตาย ถึงจะได้เปลี่ยนวอลเปเปอร์เฮงซวยนี่
- แม่คะ เล่นใหญ่เกินไปแล้ว - แหงสิ แกอยู่มิลานนี่นา
แล้วไงคะ
และฉันอยู่ที่นี่ ในพิพิธภัณฑ์นี้
จะบ้าตาย…
ยี่สิบห้ากับผู้ชายที่กรนดังอย่างกับหมู
ฉันมีลูกสาวให้เขาสองคน และฉันขออะไรจากเขาน่ะเหรอ
แค่แก่ไปด้วยกัน แต่ไม่เลย ทุกอย่างเหมือนเดิมไม่เปลี่ยน
ติดแหง็ก ซ้ำซากจำเจ วันแล้ววันเล่า
แล้วเธอยังมีหน้ามากล่าวหาฉัน ว่าแต่งกับมาร์เชลโล่เพื่อเงิน
หัดอายซะบ้าง
ฉันจะไปแจ้งตำรวจ
ถ้าตำรวจจับเราคนใดคนหนึ่ง ก็ถือว่าเราสมควร
แม่คะ แต่ว่า…
ไม่มีแต่
หมวกเธอ…
ไปหาอะไรจิบที่รถเข็นเหล้ากันดีไหม
ดี
รถสตาร์ทไม่ติด มีคนตัดสายไฟเครื่องยนต์
- แม่เจ้า - ใช่…
เห็นด้วยสินะว่านี่ทำให้เราหลายคนพ้นข้อครหา
หมายความว่ายังไงคะ
ก็ฉันไม่รู้ด้วยซ้ำว่าเครื่องยนต์อยู่ตรงไหน
เหมือนประโยคที่มักอ่านเจอในนวนิยาย
"พวกมันตัดสายไฟเครื่องยนต์" แต่ใครจะไปทำได้
นึกภาพแม่เป็นคนทำออกไหมล่ะ
ตะกายไปที่รถยังไม่มีแรงเลย
- พูดถึงฉันเพื่อ - คุณน้าจะสื่ออะไรคะ
เปล่าซะหน่อย
แต่เธอกับน้องสาวอาจรู้วิธีก็ได้
แหงล่ะสิ
- สองคนนี่ดูเหมือนช่างกลไหมล่ะ - หนูไม่มีใบขับขี่ด้วยซ้ำ
คุณน้าคะ หนูไม่แกล้งโง่ เพื่อที่คุณน้าจะไม่สงสัยหนูหรอกนะคะ
ใช่ค่ะ หนูรู้วิธีเปิดฝากระโปรงรถ แต่ไม่ได้แปลว่าหนูเป็นคนฆ่า
- มีคนมาค่ะ - ที่ไหน คุณพระช่วย
ฆาตกรอาจย้อนกลับมา
- ไปซ่อนข้างบนเร็ว - มาเรีย หยิบแจกันหมิง
เงียบหน่อย
จะทิ้งฉันไว้ตรงนี้เหรอยะ
ใช่
หยิบแจกันมา เราจะเอาไว้ทุบหัวเขา
คุณน้า
ช่วยด้วย
เชิญค่ะ
เวโรนิก้า
ฉันทำพวกคุณกลัวเหรอคะ
ฉันไม่ได้ตั้งใจ
เธอมาที่นี่ทำไม
ใครส่งเธอมา
เธอมาหาใครไม่ทราบ
ฉันมาผิดจังหวะหรือเปล่า
ใช่ ไม่สลักสำคัญคือคำแรกที่ผุดในหัวหนู
คำที่สองคือน่าเบื่อ
ฉันรู้ว่าหยาบคายแต่ว่า…
ชั่วโมงก่อนฉันได้รับสายที่ไม่น่ายินดี
พวกเขาบอกว่ามาร์เชลโล่ถูกฆ่าตาย
ใครเขาอำกันแบบนั้น
น่ารังเกียจ
และในวันคริสต์มาส ฉันอยู่ไม่เป็นสุข
ฉันพยายามโทรมาหลายรอบ
แต่ต่อสายไม่ติดเลย
ฉันก็เลยเดินมาเช็กดูด้วยตัวเอง
มาร์เชลโล่อยู่ไหนคะ
ฟังนะ เล่นสนุกมันก็ครื้นเครงดี
จนกระทั่งมันเลยเถิดไปใหญ่
ขอโทษนะคะ
มาร์เชลโล่
ฉันเอง เวโรนิก้า
มาร์เชลโล่ เปิดประตูสิ
เขาขังตัวเองเหรอคะ
เปิดประตูที ฉันอยากเห็นว่าเขาเป็นยังไงบ้าง
มาร์เชลโล่ตายแล้ว
ตายเหรอ
ถ้างั้น…
ใครกัน ที่โทรไป
ผู้ชายหรือผู้หญิงล่ะ
ผู้หญิง
เขาตายยังไง
มีดปักหลังเขา
เธอรู้ได้ยังไงว่านั่นห้องเขา
จริงด้วย
ฉันอยากเห็นเขาด้วยตาตัวเอง เปิดประตู
ฉันจะไม่ไปไหนจนกว่าจะได้เจอเขา
ถ้าเธอจะยืนยันแบบนั้น
กุญแจอยู่ตรงนั้นบนเปียโน
ฉันรู้ทาง
กุญแจไขไม่ออก
ไม่ใช่ดอกนี้
ขอฉันลองได้ไหม
เชิญค่ะ
มีคนสลับกุญแจ
ใคร
อาจเป็นคุณก็ได้
คุณไม่ได้ตอบคำถามแม่
คุณรู้ได้ยังไงว่าพ่อนอนในห้องนั้น
นี่เคยเป็นห้องนอนของเรา
ฉันรู้ว่าเขาอยู่ห้องชั้นบนกับเธอ
แต่ฉันก็รู้ด้วยว่าเขานอนที่นี่มาสักพักแล้ว
เธอผิดแล้ว
มาร์เชลโล่ซื้อบ้านหลังนี้ตอนเรายังหมั้นกันอยู่
ฉันไปหาทนายความกับเขา
เขาซื้อบ้านมาจากย่าฉัน
อะไรนะ
นี่เคยเป็นบ้านเธอเหรอ
ใช่ หลายชั่วอายุคน
วอลเปเปอร์นี้ คุณปู่ทวดฉันเป็นคนเลือก
ได้ยินมาว่าลายนี้กลับมาเป็นที่นิยม
ฉันไม่เชื่อ
ตอนนั้นฉันยังเด็กมาก
พ่อเธอเป็นครูสอนขี่ม้าของฉันเอง
อะไรนะ
ครูสอนขี่ม้าเหรอ
บ้านนี้เป็นของฉัน ไม่ใช่ของเธอแล้ว
ไม่ใช่ของเธอเสียหน่อย
ทำไม
เพราะเมื่อตำรวจบุกมาจับเธอ
เธอจะไม่มีเวลาได้เพลิดเพลินกับมันน่ะสิ
เดาว่าคงเคยมาก่อนสินะ
เวโรนิก้า
พักหลังนี้ เธอมาที่นี่บ่อยเหรอ
ไม่ ไม่เคย
โกหก สุนัขไม่เห่าสักแอะ
เลิกพูดเรื่องสุนัขซะที
พวกมันเป็นสุนัขพันทาง ไม่ใช่สุนัขไล่เนื้อ อย่าหวังพึ่งประสาทดมกลิ่นพวกมันมากนัก
สุนัขก็คือสุนัขวันยังค่ำ และพวกมันรู้จักเธอ
เธอคงเป็นคุณน้าอากอสติน่าสินะ
เพียงเพราะพี่สาวฉันมีลูกสาวสองคน
ทุกคนต้องรู้จักฉัน ในฐานะคุณน้าอากอสติน่าด้วยรึไง
อากอสติน่า ขอทีเถอะ นี่ไม่ใช่เวลาพูดเรื่องพรรค์นั้น
แม่คะ
มาร์เชลโล่เล่าเรื่องเธอให้ฉันฟังเยอะเลย
งั้นเหรอ
แล้วเขาบอกอะไรเธอ จำได้ไหมล่ะ
หลายอย่างเชียวละ
เขาเล่าเรื่อง ความสัมพันธ์แนบชิดของเราให้เธอฟังไหมล่ะ
เราแลกหนังสือกันหลายเล่ม
ที่จริงเธอเอาหนังสือให้เขา
ฉันไม่เชื่อเรื่องสายโทรศัพท์ลึกลับนี้หรอก
ฉันจะโกหกไปทำไม
จะได้มีข้ออ้างมาที่นี่ไงละ
นี่ฉันคุยอยู่กับใครไม่ทราบ
เอสโปซิโต มาเรีย คอนเชตต้า
แม่บ้านคนใหม่
แม่บ้านที่นี่ออกรับแขกด้วยเหรอ
ในวันแบบนี้ เราอนุโลมเรื่องพิธีรีตองนิดหน่อย
สาวๆ นับเป็นเกียรติ
ฉันน่าจะเจอพวกเธอในโอกาสอื่นนะ
ไว้เจอกันที่งานศพ
ไม่ คุณจะไปไม่ได้นะ
ทำไม
เพราะคุณก็เป็นผู้ต้องสงสัย
น่ารักจัง
ผู้ต้องสงสัยขออยู่ต่อ
อย่างน้อยก็จนกว่าพายุจะสงบ
- ฉันจะไปเตรียมอาหารกลางวัน - ส่งแจกันหมิงมา
ฆาตกรจะเป็นใครกันนะ
ภรรยาที่ไม่ได้ใจสลายเสียทีเดียว
แม่สาวน้อยจอมขบถ
ลูกคนโตที่อุทิศตน
- หรือแม่ยายสายเมาขี้เหนียว - ฉันไม่ได้ขี้เหนียว
หรือว่าน้องเมียทึนทึก
หรือยัยถ่านไฟเก่า
หรือแม่บ้านคนใหม่
หรือแม่บ้านคนใหม่…
คุณก็เป็นผู้ต้องสงสัยเหมือนกัน เวโรนิก้า เหมือนคนอื่นๆ
เธอลืมไปมั้งว่าฉันเพิ่งมาที่นี่
แล้วไง คุณอาจกลับมาเพื่อตบตาให้เราเข้าใจผิด
ยังไงก็เถอะ ฉันไม่สงสัยเลย
ฆาตกรคือหนึ่งในพวกคุณ
แม่สารวัตร พี่ลืมไปคนหนึ่ง
ใคร
พี่ไง
ฉันเหรอ
ฉันรู้ว่าพี่ลำบากวางตัวให้อยู่ในระดับเดียวกับเรา
พี่สอบปากคำเราเป็นชั่วโมง
แต่ถ้าเราเป็นผู้ต้องสงสัย พี่ก็ด้วย
ฉันเพิ่งมาถึงเมื่อเช้า
พี่อาจกลับมาเพื่อตบตาให้เราเข้าใจผิด
เมื่อคืนพี่อยู่ที่นี่ใช่ไหมล่ะ พี่สาว
ในห้องพ่อ
เปล่า เธอพูดอะไรเนี่ย
ฉันได้ยินเสียงพี่หลังประตู
ตอนนั้นราวๆ ตีสาม
ซูซานน่า จริงไหม
ค่ะ เป็นเรื่องจริง หนูอยู่ที่นี่
แต่หนูไม่ได้ฆ่าพ่อ คิดกันแบบนั้นได้ไง
ลูกอยู่ที่นี่เหรอ แต่ทำไมล่ะ
ทำไมแกล้งทำเป็นว่าเพิ่งกลับมา
หนูไม่รู้ หนูคิดว่าเป็นแผนที่ดี
- ที่จะฆ่าเขาน่ะเหรอ แล้วลอยนวลไปได้ - เปล่าค่ะ คุณน้า
หนูจะได้คุยกับพ่อเงียบๆ โดยที่ทุกคนไม่รู้ต่างหาก
ไร้สาระชะมัด
ไม่นะคะ แม่ แม่เองก็รู้ว่าที่นี่หาความเป็นส่วนตัวยากแค่ไหน
แต่เราเป็นครอบครัวเดียวกัน และเราก็สนิทกันมาก
และคนในครอบครัวเล่าสู่กันฟังทุกอย่าง
พวกเขาคิดผิดค่ะ
ถ้าเราเก็บงำเรื่องของเราไว้กับตัว
โดยไม่ระบายให้คนอื่นรู้
ครอบครัวก็คงจะน่าปลื้มกว่านี้เยอะ
ช่างเถอะ ว่าแต่ลูกอยากจะบอกอะไรพ่อ
หนูต้องบอกความลับกับพ่อค่ะ
แล้วค่อยหาทางบอกแม่ พ่อยังไม่ได้บอกแม่ใช่ไหมคะ
ไม่ เขาไม่ทันบอก เขาตายซะก่อน
ซูซานน่า ตกลงลูกจะบอกหรือไม่บอกแม่กันแน่
ค่ะ โทษที
ไม่รู้สิ…
- เปิดสิคะ - แต่ยังไม่เที่ยงคืนเลย
คุณน้า
ก็ได้ ก็พอเข้าใจได้หรอกน่า
จะฆาตกรรมหรือไม่ มันก็ยังเป็นวันคริสต์มาสอีฟ เราควรยึดมั่นในประเพณี
มาร์เชลโล่กำลังจะมีลูก
ไม่ใช่กับฉัน
ไม่ใช่กับฉันด้วย
- แล้วกับใคร - แม่
กับแม่เหรอ
- ไม่ค่ะ แม่… - ไม่
หนูท้อง
ลูกท้องเหรอ
ค่ะ
โอ้ ไม่นะ
วันเฮงซวยสุดๆ
อาหารกลางวันพร้อมแล้ว ให้ฉันเสิร์ฟเลยไหมคะ
มาเรีย นี่ยังไม่ถึงคริสต์มาสนะ
- และไม่มีอะไรให้ฉลอง - แต่เราไม่ได้ฉลองกัน
เราจะให้เกียรติคุณมาร์เชลโล่ ด้วยมื้ออาหารที่เขาขอให้ฉันทำ
ในเมื่อมาร์เชลโล่ตายไปแล้ว วันนี้เรามาเฉลิมฉลองกันเถอะ
เริ่มกันเลยไหม
เอาละ เสิร์ฟอาหารได้เลย
สลัดโอลิเวียร์
อร่อยดีนะ แต่จะหนักท้องไปหน่อย
รสชาติดี
กลมกล่อม
ค็อกเทลกุ้ง
ราวีโอลีฟักทอง
น่ากินจังเลย
อร่อยใช่ไหม
เยี่ยมมาก
นกกระทาย่างกินเคียงกับมอสตาร์ดาผลไม้เชื่อม
ให้ตายสิ
มาดื่มฉลองกัน
เลิศรสมาก
ดีมากจ้ะ
ขอบคุณค่ะ
เธอเรียนทำอาหารแบบนี้มาจากไหน
จากยายของฉัน จากหนังสือค่ะ
มันช่วยให้ฉันผ่อนคลาย
ไม่ยากสำหรับเธอหรือไงที่ซ่อนตัวอยู่ที่นี่
ห่างไกลจากทุกคน
ไม่ค่ะ
ไม่ยาก
ฉันเข้าใจ
เธอเข้าใจเหรอ มีอะไรให้เข้าใจ
ดูก็รู้ว่าแม่บ้านคนใหม่ไม่ได้ทำงานที่นี่เพื่อเธอ
มีเหตุผลสามข้อ
ค่ะ จริงตามนั้น
ฉันอยู่ที่นี่เพื่อเขา
แต่ตอนนี้เขากลับไม่อยู่อีกแล้ว
ฉันเองคงต้องไป
ขอตัวก่อนนะคะ
ฉันว่าฉันไม่ค่อยเข้าใจนะ
ตกลงว่ามาร์เชลโล่กับแม่นั่น…
- ให้ตายสิ เป็นลมอีกแล้ว - คุณน้า
เหลือเกินจริงๆ
ฉันไม่เคยคิดเลย
เธอสองคนปิดได้เนียนมาก
แต่ฉันประหลาดใจเรื่องหนึ่ง
เธอเป็นผู้หญิงแสนธรรมดา
เขาอาจเบื่อผู้หญิงแสนเลอเลิศก็ได้
เขาคงจ่ายให้เธอสินะ
ในหัวคุณคิดวนเวียนแต่เรื่องเงิน
ไม่เปล่าเลยค่ะ
คุณอาจแปลกใจแต่ฉันชอบหลับนอนกับเขา
ดีจริง
ฉันจะต้องบอกตำรวจ ว่าเธอแอบพบใครบางคนตอนดึก
และทุกคนรู้
ฉันเองก็ต้องบอกตำรวจ ว่าคุณเองก็แอบพบใครบางคนตอนดึกเช่นกัน
และไม่มีใครรู้
เลิกสู้กับฉัน เพราะมันจะย้อนทำร้ายคุณเอง
หมายความว่ายังไง
ฉันทำสิ่งที่คุณไม่อยากทำอีกต่อไป
อย่างน้อยก็ไม่ใช่กับมาร์เชลโล่
แม่ปล่อยเธอไปทำไมคะ
เธออาจเป็นฆาตกรก็ได้
ลูกคิดว่าเธอจะไปไหนได้
พายุโหมกระหน่ำด้านนอก เธอกลับมาแน่
ใครน่ะ
ช้าๆ
มาเรีย
ประตู
มีคนเอาโซ่เส้นโตไปล่ามล็อกไว้
เรากลายเป็นนักโทษ
- แม่คะ - คุณพระ
เหมือนนวนิยายลึกลับไม่ผิด
มีฆาตกรอยู่ในหมู่พวกเรา
แต่สิ่งที่ช่วยปกปิดตัวตนเธอ คือการที่คนอื่นโกหกเหมือนกัน
ด้วยสารพัดเหตุผลที่ไม่เกี่ยวกับอาชญากรรม
ดังนั้นถ้าเราอยากรู้ว่าใครเป็นคนทำ
เราต้องให้ทุกคนคายความลับออกมา
ใครจะเริ่มก่อน
- ฉันเผยความลับของฉันไปแล้วนี่ - ฉันก็ด้วย
ฉันเหมือนกัน
งั้นฉันเอง
แต่มันไม่ใช่ความลับฉันหรอกนะ
แต่เป็นของอากอสติน่า
อะไรนะ
นี่ของเธอสินะ
หรือเธออาจเขียนมันให้มาร์เชลโล่
เธอทิ้งมันไว้ในหนังสือที่เธอให้เขา
อย่างกับเขาเคยอ่านหนังสือ
เขาเอาหนังสือให้ฉันโดยไม่เปิดด้วยซ้ำ
เขาไม่รู้ว่ามีจดหมายในนั้น
แสดงว่ามาร์เชลโล่ไม่เคยอ่านเหรอ
ใช่ เขาอ่าน
ฉันเอาให้เขา และเขาหัวเราะยกใหญ่
เขาหัวเราะเหรอ
ที่รัก มาร์เชลโล่เป็นคนรูปหล่อ
มีเสน่ห์ น่าหลงใหล…
แต่เขาตายด้านพอๆ กับนรีแพทย์
งั้นคุณน้า… ก็ไม่ได้คิดกับพ่อฉันท์เพื่อน
น่าอายชะมัด คุณน้าอยากจะแย่งพ่อไป
ไม่นะ ไม่มีวัน
น้าไปที่ห้องเขาเมื่อคืน…
เพื่อบอกเขาว่าน้าละอายใจกับสิ่งที่เขียน
คุณน้าไปห้องพ่อเหรอคะ
ใช่
เพื่อขอให้เขาลืมคำพูดไม่เหมาะสมพวกนั้น
ตอนนั้นเมื่อไหร่คะ ก่อนหรือหลังชาสมุนไพรของมาเรีย
น้าไม่รู้
อาจจะก่อน น้าไม่เห็นถาดชา
- และเราควรเชื่อคุณน้าเหรอคะ - ใช่สิ
น้าพูดความจริงนะ
น้าหายใจไม่ออก แม่ขา ยาหนู
ยาอยู่ที่ไหน
มีกล่องอยู่บนโต๊ะข้างเตียงของเธอ
กล่องใหญ่ๆ มันอยู่ตรงนั้นตลอด เร็วเข้า
ไม่เป็นไรนะ
- มาร์เกอริต้า - ว่าไง
- ยกโทษให้ฉันนะ - ไม่ต้องห่วง ไม่เป็นไร
ถ้าฉันตาย…
เธอไม่ตายหรอก เชื่อฉันสิ เธอยังมีเวลาทำคนอื่นเจ็บปวดอีกเยอะ
ตกลงจะได้ยาไหมเนี่ย
- ยาไม่อยู่ที่นั่นค่ะ - อะไรกัน มันอยู่ตรงนั้นตลอด
- กล่องไม่ได้อยู่ตรงนั้น หนูไม่รู้ - บ้าจริง
- ฉันไปเอง - แม่คะ
แม่คะ
ปาฏิหาริย์วันคริสต์มาส
ยามาแล้วค่ะ
- คุณยาย - ใช่ ฉันเดินได้
แต่ฉันเหนื่อยจังเลย
เธอไปเจอมาจากไหน ฉันค้นห้องทุกคนแล้ว
ฉันเจอมันอยู่ใต้เตียงในห้องแม่
- อะไร เตียงแม่เหรอ - มาร์เกอริต้า
พี่สาว ฉันเข้าใจ
พี่มีเหตุผลสารพัดถ้าคิดจะฆ่าฉัน
หยุดได้แล้ว
มีบางคนจงใจจัดฉากใส่ร้ายฉัน
มองฉันทำไม
ฉันไม่คิดว่าลูกสาวหรือแม่ของฉัน
จะเอาชีวิตอากอสติน่าไปเสี่ยง
เพียงเพื่อใส่ร้ายฉัน
เราเป็นครอบครัวเดียวกันไม่ใช่เหรอ ถึงจะเจอเรื่องราวมากมาย
ส่วนมาเรีย…
เธอได้สามีฉันไปแล้ว สงสัยว่าเธอคงอยากทำให้ฉันทรมานกว่าเดิม
ไม่เลยค่ะคุณ
ถ้างั้น…
ก็เหลือฉันคนเดียว
ใช่ เหลือเธอคนเดียว
และฉันคิดว่าเธอรู้ว่ามาร์เชลโล่ อยากใส่ชื่อเธอในพินัยกรรมเขา
ไม่ ฉันไม่รู้
ค่ะ เธอรู้
เมื่อคืนคุณอยู่ที่นี่ ฉันได้ยินคุณ คุณกับมาร์เชลโล่พูดเรื่องพินัยกรรม
ตอนฉันกลับเข้าไปเก็บถ้วยชาสมุนไพร
ฉันได้ยินพวกเขาคุยกัน ฉันเลยไม่เข้าไป
ฉันขอโทษ แต่คุณเป็นคนสุดท้ายที่เห็นเขาตอนมีชีวิต
ใช่แล้ว ฉันอยู่ที่นี่
แต่ฉันไม่ได้ฆ่าเขา
มีเพียงเธอที่จะได้ประโยชน์ถ้าฉันติดคุก
ในความเห็นฉัน เพราะเธอรู้ว่า มาร์เชลโล่อยากใส่ชื่อฉันในพินัยกรรม
เธอเลยหยุดเขาก่อนเขาจะทำจริงๆ
ไม่นะ ไม่จริง
ฉันไม่รู้ว่าเขาไปพบทนายความส่วนตัว เพื่อเปลี่ยนพินัยกรรมหรือยัง
ถ้าเขาเปลี่ยนพินัยกรรม ฉันก็เป็นผู้ต้องสงสัยหลัก
แต่ถ้าเขาไม่ได้เปลี่ยน ก็คงเป็นเธอน่ะแหละ
แล้วใครอาจรู้เรื่องนี้ล่ะ
หนูรู้ค่ะ
พ่อบอกหนูเมื่อคืน
พ่อยังไม่ได้เปลี่ยนพินัยกรรม
ตอนหนูบอกพ่อเรื่องลูกในท้อง
พ่อบอกว่าดีแล้วที่หนูบอกเขา
เพราะวันนี้เขาจะไปพบทนาย และจะใส่ชื่อลูกหนูในพินัยกรรมด้วย
แบบนี้สินะ
แกเจอกล่องยาของน้าอากอสติน่าใต้เตียงแม่
แกรู้เรื่องทนายความ แกพยายามจะเอาคืนแม่เหรอ
- เปล่านะคะ แม่ หนูแค่พูดความจริง - แม่ว่าไม่นะ
แถมใช้วิธีแยบยลที่จะเลี่ยงความน่าสงสัย
ที่จะพูดว่าวันนี้พ่อของแกจะเพิ่มมรดกให้แก
- หนูไม่สนเรื่องเงินหรอกค่ะ - อ๋อ แกไม่สนสินะ
แล้วใครจะออกค่าเลี้ยงดูเด็กคนนี้
แม่ไม่เห็นผู้ชายสักคน หรือเขาอยู่ที่ไหนแต่แม่ไม่เห็น
เลิกโทษลูกได้แล้ว ตัวแกเองก็เจอแบบเดียวกันน่ะแหละ
แม่พูดเรื่องอะไรคะ แม่เมารึไง
จำไม่ได้รึไงตอนแกเจอไอ้หนุ่มสูงชะลูดคนนั้น
แม่คะ
จับเอาไว้
ให้เธออยู่ห่างขวดเหล้าคงเป็นไปไม่ได้
เธอบอกว่าเธอเหนื่อยมาก
เฮ้อ แหม…
- แม่คะ - ไงจ๊ะ
หมายความว่ายังไงที่ว่าแม่ก็เจอแบบเดียวกัน
เปล่า ไม่มีความหมายอะไรทั้งนั้น
แกไม่ควรฟังคุณยายพูดตอนสร่างเมา
นับประสาอะไรกับตอนเมา
แม่คะ
ไม่มีอะไรต้องรู้
คำถามไม่ใช่ว่าเธอเกิดเมื่อไหร่
แต่เป็นลูกใครต่างหาก
คาเทรีน่า พูดอะไรของแก
ทำไมคะ หรือว่าไม่จริง
พ่อ…
ไม่ใช่พ่อหนูเหรอคะ
เขารู้ไหมคะ
แน่นอนว่าเขารู้
เราเจอกันตอนแม่ท้องได้สามเดือน แล้วเราก็แต่งงานกันหลังจากนั้นไม่นาน
เขาทำแบบนั้นทำไม
เพราะแม่สวยมากล่ะมั้ง
คือตอนนั้นคุณตาของแกมีเงินทองอยู่บ้าง
และพ่อแกอยากได้สินสมรสไปซื้อบ้านในฝัน
แต่เขาเป็นพ่อที่ดีนะ
เขารักแกเหมือนลูกสาว
เขาไม่เคยปฏิบัติกับแกต่างจากคาเทรีน่าเลย
อาจเป็นเหตุผลที่แม่ยอมตามใจ กับความคิดเพ้อฝันของเขา
แล้วพ่อแท้ๆ ของหนู…
เขาเป็นใครคะ
รักแรกของแม่
อุมแบร์โต
เขาตายในอุบัติเหตุรถยนต์
ไม่มีวันไหนที่แม่ไม่คิดถึงเขา
โดยเฉพาะตอนที่แกอยู่หน้าแม่
ตอนแกยิ้ม แกหน้าตาเหมือนเขามาก
แล้ว…
มองหน้าหนูทำให้แม่เศร้าไหมคะ
ไม่ ไม่เลย
แกคือข้อพิสูจน์ที่ยังมีชีวิตของความรักของพ่อกับแม่
ตอนแกเข้ามาในห้องแม่ แกคงดูใต้เตียงแล้วสินะ
ค่ะ
ใช่ หนูเห็นกระเป๋า
แม่กำลังจะไปเหรอคะ
แม่กำลังรอจังหวะเหมาะๆ
แต่แม่อยากให้พ้นวันหยุดเทศกาลไปก่อน
ผมจะเสียหมดนะคะ
ตกใจหมด
ก็ดีสิ แห้งหักง่ายอย่างกับฟาง
ฟางข้าว
ฉันรู้สึกโดดเดี่ยวเหลือเกิน
คุณไม่ได้โดดเดี่ยว คุณมีครอบครัว
อ่อ ครอบครัวแสนสุขสินะ
ฉันยอมไม่มีหัวใจเสียดีกว่า อย่างน้อยคงไม่เจ็บปวดเพียงนี้
แม้แต่ซูซานน่า ยังมีประสบการณ์ทางเพศมากกว่าฉัน
ตอนนี้เหลือแค่คาเทรีน่า
อีกไม่นานฉันจะเป็นสาวบริสุทธิ์คนเดียว ที่เหลือที่นี่ มีแค่ฉันกับน้ำมันมะกอกเวอร์จิน
เธอยั่วยวนผู้ชายยังไง
เธอทำยังไงเหรอ
มาเรีย สอนฉันหน่อยได้ไหม
ยั่วยวนผู้ชายไม่ใช่เรื่องยาก
สิ่งที่ยากคือการห้ามไม่ให้ชีวิตคุณ ต้องวนเวียนอยู่รอบตัวเขา
แน่นอน
แต่ไว้ฉันค่อยคิดเรื่องนั้นทีหลัง
ตอนนี้ฉันควรแก้ปัญหาที่ต้นเหตุ
คุณต้องออกไปข้างนอก คุณหมกตัวอยู่ในนี้ตลอด
จริงด้วย
ฉันควรไปไหนดี
เดินเล่นดูสิ
หาคอร์สลงเรียน เรียนภาษาฝรั่งเศส เรียนเต้น…
ที่ที่คุณจะได้เจอใครสักคน
ไม่งั้นคุณจะเจอแฟนหนุ่มได้ที่ไหนอีกล่ะ
- ที่นี่ - ใช่ และมันไม่เหมาะ
ใช่ มันไม่เหมาะ
แต่ไม่มีใครชายตามองฉันเลย
ฉันไม่มี…
เสน่ห์อันยากจะอธิบายได้ที่เรียกว่าความสง่างาม
ฉันไม่เห็นด้วย
คุณแค่ไม่รู้จักวิธีขายตัวเอง
งั้นเหรอ
ก็ไม่รู้สินะ
มันไม่เหมือนในนวนิยาย
ที่พวกเขาจับสาวอัปลักษณ์ถอดแว่นตาหนาเตอะ
แล้วทันใดนั้นเธอก็กลายเป็นคนสวยขึ้นมา
ถ้าฉันถอดแว่นตาออก…
ใส่แว่นหรือไม่ใส่แว่น…
มันก็…
ต้องยิ้มมากขึ้น นึกออกไหมคะ… ยิ้มให้จับใจ วางท่วงท่างามๆ…
ความเชื่อมั่น คุณต้องรู้สึกว่าตัวเองสวยอยู่เสมอ
สวยเสมอ
แม้แต่ตอนไปร่วมพิธีมิสซาเหรอ
ยิ่งต้องสวยโดยเฉพาะตอนคุณไปร่วมพิธีมิสซา
คิดว่าผู้คนแห่แหนไปที่นั่นทำไมล่ะคะ
- ไปฟังบาทหลวงเทศน์เหรอ ไม่ - ไม่
พวกเขาไปยลโฉม
แหม อันที่จริง…
ฉันเองก็เคยแอบเหล่หนุ่มๆ เหมือนกัน
เห็นไหมล่ะ
เราต้องแต่งตัวให้สวยหมดจด เพื่อปรากฏตัวต่อหน้าพระผู้เป็นเจ้า
สวยหมดจด
ไหนของฉันดูสิว่าคุณมีอะไรบ้าง
คือ…
เธอคิดว่าฉัน ภายในตัวฉัน…
อาจมีศักยภาพซ่อนอยู่ไหม
ท่วมท้น
(ไวต์ไนต์ส ฟิโอดอร์ ดอสโตเยฟสกี)
เวโรนิก้าอยู่ไหน
หนูไม่รู้
ไม่เห็นเธอสักพักแล้วค่ะ เธอไม่ได้อยู่ข้างบนกับแม่เหรอ
ไม่
พระเจ้า เธอหนีไปแล้วเหรอ
รู้แล้วเชียวว่าเป็นเธอ
แม่คะ นี่กระเป๋าเงินเธอ
จริงด้วย
เดี๋ยวนะ
เปิดสิ ดูว่ากุญแจห้องอยู่ในนั้นไหม
- จริงด้วย - เปิดเลย
เงียบๆ
อย่าแตะต้องมัน เราต้องไม่ทำรอยนิ้วมือเลือนหาย
หมายความว่ายังไง
ฉันไม่รู้ มันแค่ผุดขึ้นในหัว
- ลูกเห็นไหม - ค่ะ
คุณน้าอากอสติน่า
เรียกฉันว่าทีน่า
คุณน้าสวยเลิศไปเลย ไปทำอะไรมาคะ
สตรีเนรมิตปาฏิหาริย์เสมอจ้ะ
ใช่ เห็นกันอยู่
ฝีมือฉันดีใช่ไหมล่ะคะ
ใช่
ดีมาก
อ้าว อยู่นี่เอง
คุณไม่ได้กลับไป
ฉันอยู่ในห้องน้ำ
เธอทิ้งกระเป๋าไว้
คงเพราะฉันเชื่อใจพวกเธอ
เราดูของข้างใน
โอ้ ไม่เอาน่า
เพิ่งจะมองฉันตาไม่กะพริบได้นานแค่ไหน ครึ่งนาทีมั้ง
แล้วเธอเจออะไร
ปืน
ปืนเหรอ
ฉันควรจะยิงใครงั้นเหรอ
อย่างเช่นมาร์เชลโล่ เผื่อเธอหามีดไม่เจอ
ฉันไม่เคยแตะต้องปืนมาก่อนในชีวิต ไม่มีทางเจอรอยนิ้วมือฉันแน่
ตอนแรกก็ยาใต้เตียงเธอ
ตอนนี้ก็ปืนในกระเป๋าฉัน
ฆาตกรพยายามจัดฉากใส่ร้ายเรา
ทีละคน
ฆาตกรกำลังปั่นหัวเรา
ว๊าย ตายแล้ว
คุณพระ
เอาแจกันหมิงมา เดี๋ยวนี้
ตอนนี้จะไปหาจากไหน
สาวๆ คะ
พอได้แล้ว
เราไม่มีทั้งโทรศัพท์และรถยนต์
เราอยู่ไกลจากตำรวจและเราอยู่ในความมืดด้วย
- พอกันสักที เราต้องไปจากที่นี่เดี๋ยวนี้ - ฉันเห็นด้วย แต่จะไปยังไง
เธอบอกเองว่าประตูล็อกไม่ใช่เหรอ
เราพยายามปีนข้ามไปได้นี่
โอ้ พระเจ้า ปีนยังไง
ไปกันเถอะ เดี๋ยวก็รู้เอง
ใช่ ไปกันเถอะ
ฉันไปด้วย ฉันจะหยิบผ้าคลุมไหล่
ฉันจะอยู่ที่นี่
แม่อยู่นี่และคอยจับตาดูเธอไว้
สักมวนไหม
บุหรี่ไม่วางยาพิษหรอกน่า
ขอบใจ
เธอไม่ควรขอบใจฉันเพราะเรื่องนั้น
งั้นเพราะเรื่องไหน
อย่างแรก
ที่ฉันเปิดเผยความลับของอากอสติน่า ไม่ใช่ความลับของเธอ
หมายความว่ายังไง
เธอมีชู้รัก
- งั้นเหรอ - ใช่
ฉันไม่รู้ว่าเขาเป็นใคร แต่ฉันมั่นใจ
เธอเลยคิดว่านั่นเป็นชนวนให้ฉันฆ่ามาร์เชลโล่
ฉันไม่ได้พูดแบบนั้น
แล้วเธอพูดทำไมล่ะ
ฉันอยากรู้ว่าเธอจะยอมรับไหม
แบล็กเมลสินะ
สงสัยใคร่รู้ต่างหาก
เธอดูไม่เหมือนแม่หม้ายผู้แสนโศก
เธอคิดผิดแล้ว
ฉันรักมาร์เชลโล่มาก
ฉันเชื่อเธอ
แต่เขาไม่ใช่รักแท้ของเธอ
ฉันก็อาจไม่ใช่รักแท้ของเขาเหมือนกัน
ฉันเก็บกระเป๋าฉันแล้ว
ฉันคงไปจากเขาก่อนปีใหม่
ฉันบอกเขาเมื่อคืน
ตลกเนอะว่าไหม
เธอจะทิ้งเขาไปอยู่กับชู้รักเธอเหรอ
ไม่มีทาง
ก็ใช่
ฉันมีผู้ชายคนอื่น
ฉันมีความสุข
แต่ฉันจะไปเพื่อไปอยู่ของฉันเอง
ความฝันอันยิ่งใหญ่ที่สุดของฉัน คือการกลับบ้านตอนกลางคืนและ…
พบว่ามันว่างเปล่า
ฉันไม่รู้ว่าเธอทนอยู่มาตั้ง 25 ปีได้ยังไง
คนแบบฉันไม่เหมาะกับชีวิตสมรส
พอเกิดเรื่องจริงจัง ฉันเก็บกระเป๋าแล้วจากไป
ปารีสเหรอ
ทั่วทั่งโลก
แล้วตอนนี้ล่ะ เธอคบใครไหม
ฉันมีความสัมพันธ์กับผู้ชายคนหนึ่ง
ฉันอยากบอกเธอนะว่าเขาเป็นใคร แต่ฉันว่าไม่ดีกว่า
บอกมาก่อนสิว่าผู้ชายของเธอเป็นใคร
ฉันรู้จักเขาไหม
รู้
- ไม่ใช่มาร์เชลโล่ใช่ไหม -ไม่ใช่แน่นอน
แล้วฉันรู้จักผู้ชายของเธอไหม
รู้ ฉันว่านะ
เธอบอกฉันก่อนสิ
ไม่ เธอบอกก่อนสิ
- พูดพร้อมกันเลยไหม - ตกลง
นับถึงสามนะ
- หนึ่ง… - หนึ่ง…
- สอง… - สอง…
- สาม… - สาม…
- คุณจิอันนูตริ - คุณจิอันนูตริ
จะบ้าตาย
นังสารเลว แก…
- จ้องจะงาบผู้ชายของฉันนักใช่ไหม - ฉันเจอมาร์เชลโล่ก่อนนะ
ปล่อยฉันนะ
ฉันว่าเราทำได้
ฉันก็ว่างั้น
เราลองปีนข้ามไหม
ปีนกันเลยเถอะ
ใครจะปีนก่อน
ฉันเอง
- ระวังนะ เคท - ใช่
- มือฉันเป็นแผล - ลงมาก่อนค่ะ
- ลงมา - ลงมา
ใช่
หิมะตกหนักเกินไป เราไม่มีทางรอด
พรุ่งนี้เช้าค่อยลองใหม่
- ก็ได้ - เรากลับกันดีไหม
- ดี - ฉันหนาวจัง
เสียงแม่เหรอ
ให้ตายสิ
ฆาตกรอาจย้อนกลับมา
ไปกันเถอะ
หยุดกัดกันเองเสียที
ทำไมล่ะ
เพราะดูก็รู้ว่าเรารสนิยมคล้ายกัน
ฉันก็แปลกใจเหมือนกัน
เราต่างกันมาก
จูบฉันสิ
อะไรนะ
เธอเคยจูบผู้หญิงไหม
ไม่
ฉันก็เหมือนกัน
งั้นก็จูบฉันสิ
แต่ทำไม
เพราะฉันอยากรู้ว่าจูบเธอจะเป็นยังไง
มาลองกัน
แม่คะ
ตายจริง…
คาเทรีน่า ไปพาคุณยายมาไป
เอ๊ะ
จากห้องเก็บของ
คุณยายยังอยู่ในนั้นเหรอ
ใช่ คิดว่านะ
ไปกันเถอะ
คุณยาย ไม่เป็นไรใช่ไหมคะ
ฉันเจ็บหน่อยๆ ตรงนี้
- มีอะไรให้ดื่มไหม - ไปดูกันค่ะ
ฟังนะ แม่แกเป็นฆาตกร
ฉันรู้แล้วว่าใครเป็นคนทำ
- จริงเหรอ - ค่ะ
ฉันไม่อยากเป็นคนบอกพวกคุณว่าเกิดอะไรขึ้น
คุณต้องทำด้วยตัวเอง ได้เวลาบอกความจริงแล้ว คาเทรีน่า
ก็ได้
นิทานคริสต์มาส
กาลครั้งหนึ่งนานมาแล้ว มีชายคนหนึ่งรายล้อมไปด้วยผู้หญิงเจ็ดคน
เมื่อคืน ชายผู้น่าสงสารคนนั้นเข้านอน
และบรรดาผู้หญิงของเขาก็เริ่มจับกลุ่มล้อมวง
เช่นเดียวกับทุกคืน
แต่หนนี้ คาเทรีน่า ลูกสาวของเขาซ่อนตัวอยู่หลังม่าน
เธอเห็นและได้ยินทุกอย่าง
นี่คือสิ่งที่เกิดขึ้น
ตอนสี่ทุ่ม…
ฉากแรก
ไม่มีวัน ฉันไม่มีวันยกให้นาย
แม่ยายของเขาที่อาศัยบ้านเขามากว่าสิบปี
ปฏิเสธจะยกพันธบัตรของเธอให้เขา
ฉากที่สอง
มาร์เชลโล่
ตอนสี่ทุ่มครึ่ง
อากอสติน่า น้องเมียของเขาก็เข้ามา และอ้อนวอนให้เขาลืม
สิ่งที่เธอเขียนให้เขา
ราวกับว่าเขาจะจำได้
เขายังมีอีกปัญหาหนึ่ง
เขาแค่อยากกำจัดเธอ
มาร์เชลโล่ ฉันแค่อยากจะ… มาร์เชลโล่
และตอนห้าทุ่ม เกิดการบุกทำร้ายขึ้น
ภรรยาเขาบอกว่าเธอจะจากเขาไป
เธอจะรอจนกว่าจะพ้นวันหยุดเพื่อเห็นแก่ลูกสาว
ฉันจะรอให้พ้นวันหยุดไปก่อน แต่ฉันจะไปก่อนวันสิ้นปีแน่นอน
ฉันเก็บกระเป๋าเรียบร้อยแล้ว
ฉันอยากไป ฉันทนไม่ไหวอีกแล้ว
- ฉันขอโทษ - ของขวัญคริสต์มาสสุดแจ่มเลยสินะคะ แม่
ตอนเที่ยงคืน ชาสมุนไพรมาถึง
และที่มาด้วยก็คือมาเรีย
ตอนตีหนึ่ง หลังจากเข้าห้องน้ำหลายรอบ อากอสติน่าก็พยายามอีกครั้ง
มาร์เชลโล่
แต่ครั้งนี้ พ่อไม่ให้เธอเข้าห้องด้วยซ้ำ
ตอนตีหนึ่งครึ่ง เวโรนิก้าปรากฏตัว
เธอมาได้ทุกเมื่อที่ต้องการเพราะเธอมีกุญแจ
เธอต้องการเงิน เธออยากกลับไปปารีส
ฉันสาบานว่าจะจ่ายคืนให้คุณ ได้โปรด คุณรู้จักฉันดี
พวกเขาคุยกันเรื่องพินัยกรรม
สุดท้ายตอนตีสาม ยังมีเรื่องน่าปลาบปลื้มมาอีก
ซูซานน่าเอาข่าวดีมาบอกกับเขา
"หนูกำลังจะมีลูกค่ะ พ่อ"
และมันไม่ใช่พระวิญญาณบริสุทธิ์
หนูขอโทษค่ะ พ่อ
หนูขอโทษจริงๆ
ตอนนั้นเหลือฉันแค่คนเดียว
ฉันเดินออกมาจากหลังม่าน แล้วบอกเขาว่าฉันได้ยินทุกอย่าง
และฉันจะให้พวกเขาต้องชดใช้
เธอหมายความว่าไง
พวกคุณต้องชดใช้
พวกคุณคือแม่มดร้าย
นี่
พ่อเหนื่อยมาก เขาทนต่อไปไม่ไหว
รู้ไหมว่าพ่อบอกอะไรฉัน
"ตายไปซะได้คงจะดี"
เขาพูดแบบนั้นเหรอ
ใช่ เขาพูด
และเขาพูดซ้ำหลายครั้ง
และฉันพูดว่า "พ่อคะ ถ้าพ่อต้องการแบบนั้น หนูจะช่วย"
คุณพระช่วย
ลูกฆ่าเขา
ไม่มีใครฆ่ามาร์เชลโล่
เพราะมาร์เชลโล่ยังไม่ตาย
- เราแค่ให้เขาแกล้งตายเอาสนุกๆ - อะไรนะ
เขาจะได้รับฟังจากหลังประตูบานนั้น
ว่าพวกคุณคิดยังไงกับเขา
เขาอยากรู้ว่าคุณคนไหนจะร้องไห้ฟูมฟายที่สุด
ใครจะพูดเรื่องเงินมากกว่ากัน
ใครพูดถึงความรักมากกว่ากัน
เพราะวันนี้เขาต้องไปหาทนายความ
และเขาอยากรู้ว่าจะเปลี่ยนพินัยกรรมยังไง
และวิธีการเดียวก็คือ…
ต้องตาย
และลูกช่วยเขา
หนูไม่เคยต้องทำอะไรสักอย่าง
หนูใช้ยาแดงทำเป็นเลือดปลอม และใช้มีดที่ใบมีดหัก
จากนั้นก็โทรหาเวโรนิก้า
หนูตัดสายโทรศัพท์
และสายไฟเครื่องยนต์
และหนูล็อกประตูรั้ว
แถมยังเอากล่องยาคุณน้าอากอสติน่า ไปซ่อนใต้เตียงแม่
หนูขโมยพันธบัตรของคุณยาย
แล้วเอาปืนปลอมไปใส่ในกระเป๋าของเวโรนิก้า
อ๋อ หนูยังสลับกุญแจห้องด้วย
พ่อจะได้ไม่ต้องแกล้งนอนคว่ำหน้าทั้งวัน
ลูกคิดทุกอย่างไว้หมดแล้วสินะ
เว้นว่าจะมีคนเห็นเขาจากทางหน้าต่าง
แปลว่ามาร์เชลโล่ยังไม่ตาย
เขายังมีชีวิต
ใช่ เขายังไม่ตาย
แต่ตอนนี้เขาจะตายด้วยน้ำมือฉันแน่
ฉันจะช่วยเธอ
เปิดประตู ไอ้คนสารเลว
คุณหัวเราะเยาะฉันอยู่ใช่ไหม
- ไอ้คนเลว คุณหัวเราะเยาะฉัน - เปิดประตู
นายไม่มีวันได้พันธบัตรฉันหรอก
เอากุญแจมา
ยัยเด็กแสบ วัยรุ่นสมัยนี้น่าเศร้าจริงๆ
- เปิดประตูสิวะ - พยายามอยู่
นี่เราไม่พูดหยาบกันไปหน่อยเหรอ
หุบปากซะ นังผู้หญิงใจง่าย ปล่อยให้ตัวเองท้องไม่มีพ่อ
- เขาอยู่ไหน - ทางนั้น
เขาแอบอยู่ที่ระเบียง
ระวังนะ
- พ่อคะ - โอ้ ไม่นะ
พระเจ้าช่วย เขาตายอีกแล้วเหรอเนี่ย
เราเข้าไปห้ามเขาแต่เราไปช้าเกินไป
เขาโดดลงมาจากระเบียง
พอจะรู้ไหมครับว่าเขาฆ่าตัวตายทำไม
ทุกคนรู้ว่าเขามีปัญหาการเงินรุมเร้า
พูดตามตรง เขาไม่เคยมีหัวทางธุรกิจมากนัก
ถึงขนาดลามปามมาขอเงินฉัน
หญิงชราแสนน่าสงสารอย่างฉัน
เขาทำลงได้ยังไง
เอาละครับ ถ้าคุณจำอย่างอื่นได้อีก
นี่เบอร์ผมนะครับ
ขอบคุณค่ะ
จนท.สืบสวนจีโอวานนิ ริโกลดิ
จีโอวานนิ ริโพลดิ ใช่ครับ
อ๋อ ริโพลดิ
งั้นถ้าฉันนึกรายละเอียดเล็กน้อยออก…
ฉันโทรหาคุณได้ไหมคะ
ถ้าคุณจำอะไรได้ คุณต้องโทรหาผมครับ
โทรแน่ค่ะ
อากอสติน่า แคชเชีย
ยินดีที่รู้จักค่ะ
เดาว่าคุณพักอยู่ใกล้ทะเลสาบสินะคะ
ครับ ผมอยู่ในเมือง
งั้นก็ไม่ไกล
ครับ ผมไปก่อนนะครับ
- ค่ะ - ครับผม
คุณผู้หญิง
นางสาวค่ะ
ครับผม
ขอตัวนะครับ
ขอโทษครับ
เธอทำอะไรน่ะ
หลบสิยะ เดี๋ยวเขาก็ขับทับหรอก
- แล้วยังไง - หลบ
- คุณน้า - คุณน้า
- คุณน้า… - มานี่
คาเทรีน่า
ลูกทำตัวแย่มาก
ผู้หญิงเราต้องช่วยกัน ไม่ใช่มาทะเลาะกัน
แม้ผู้ชายขอให้เราสู้กันเองเหรอคะ
โดยเฉพาะถ้าผู้ชายขอให้เราสู้กันเอง
คือถ้าผู้ชายขอ…
ดูแกเข้าสิ โตมาร่านจริงๆ
ขอโทษค่ะ แม่
ขอโทษนะคะ ทุกคน
แต่เขาก็หล่อเหลาดีเนอะ
- ใคร - ใคร
จนท.สืบสวน
ขืนแตะต้องเขา ฉันจะถลกหนังเธอ แล้วเอาไปทำกล่องเครื่องสำอาง
ฉันจะช่วยคุณเองค่ะ
ซูซานน่า ฉันกำลังคิดว่า…
เด็กเป็นลูกของจิอันนูตริใช่ไหม
บ้าเหรอคะ คิดอะไรของคุณ
เธอคิดอะไรแบบนั้น
- ไม่ใช่ใช่ไหม - ไม่ค่ะ หนูไม่ได้สิ้นหวังขนาดนั้น
ฉันจะโดนกักบริเวณอีกนานไหม
นาน
ทีนี้เราจะทำยังไงกันดี
หมายความว่าไง
ไปหาอะไรดื่มย้อมใจกันไหมล่ะ
พวกเรา บ้านหลังนี้… ไม่มีพ่อแล้วเราจะทำยังไงต่อดี
ฉันคิดว่าฉันจะกลับไปปารีส อยู่นี่ฉันก็ไม่มีอะไรทำ
ฉันไม่รู้ ฉันต้องคิดก่อน
ฉันด้วย
ฉันกำลังคิดๆ อยู่
ฉันอยากเจอคุณจนท.สืบสวนอีกครั้ง
เราทุกคนอยู่ที่นี่ได้
ฉันรู้ว่ามันไม่ใช่บ้านฉันและฉันเป็นแค่แม่บ้าน
แต่คงดีถ้าเราได้อยู่ด้วยกัน
ฉันชอบทำอาหาร คุณชอบกิน…
ฉันชอบดื่ม
ยังไงซะ เราก็ได้มรดกของมาร์เชลโล่ และ…
และบ้านหลังนี้
ถ้าพูดแบบนั้น ฉันอาจตัดสินใจอยู่ต่อ
เอาห้องฉันคืน
ใช่ แต่งเติมกองขยะนี้ให้มีชีวิตชีวา
เราได้มรดก เรามีพันธบัตรของฉัน
และอีกไม่นานเราจะมี…
เด็กทารก
ชนแก้วกันไหมล่ะ
คำบรรยายโดย พยุงศักดิ์ แก่นจันทร์